Poate fi adus Horațiu Potra din Dubai, dacă România nu are acord de extrădare cu Emiratele Arabe Unite? Răspunsul ministrului de Interne
Cătălin Predoiu, ministrul de Interne, a afirmat luni, 3 martie, că mercenarul Horațiu Potra și fiul său pot fi aduși din Dubai chiar și în absența unui acord de extrădare. ”Extrădările se fac și bilateral, se angajează negocieri de către ministrul Justiției din fiecare țară pentru astfel de extrădări pe bază de înțelegeri”, a spus el.